Օլեգ Ստրիժենով

Օլեգ Ալեքսանդրովիչ Ստրիժենով (, ), խորհրդային և ռուս կինոռեժիսոր և ԽՍՀՄ ժողովրդական արտիստ։

Ֆիլմադարան 
1951-2000 թվականների ընթացքում նկարահանվել է ավելի քան 31 ֆիլմերում (ընդհատելով 1987-2000 թվականներին), ներառյալ այնպիսի ֆիլմեր, ինչպիսիք են «Բոռը»,«Քառասունմեկերորդը», «Ճանապարհորդություն երեք ծովերից այն կողմ», որում նա խաղացել է Աֆանասի Նիկիտինի դերը, «Կապիտանի դուստրը», «Ղառի թագուհին», «Անդատապարտելին», «Պարոն Մեծն Նովգորոդ», «Երիտասարդ Պետրոս Մեծը», «Կարլ Մարքս. Վաղ տարիներ» և այլն։

Կրթություն, կարիեա և ընտանիք 
1953 թվականին ավարտել է Բ. Վ. Շուկինի անվան բարձրագույն թատերական դպրոցը և նույն թվականից աշխատել որպես դերսան Տալլինի (Էստոնիա) ռուսական դրամատիկական թատրոնում։ 1954-1955 թվականներին հանդես է եկել Լենինգրադի Պուշկինի անվան թատրոնում, իսկ 1957 թվականին եղել է Մոսկվայի Էկրանի դերասանների թատրոնում և ստուդիայում։ 1966 - 1976 թվականներին հանդես է եկել Մոսկվայի Նկարիչների և դերասանների թատրոնում։

1984 թվականին Ստրիժենովը «Պարոն Մեծն Նովգորոդ»-ում խաղացել է Ալեքսանդր Կուզնեցովի հետ, որը «Տիեզերական կովբոյները» ֆիլմում հանդես է եկել Բլեր Բրաունի հետ, որն էլ «Սիրեկանը» ֆիլմում նկարահանվել է Քևին Բեկոնի հետ։

Օլեգի եղբայրը՝ Գլեբը, նույնպես դերասան էր և ՌՍՖՍՀ վաստակավոր արտիստ (1974), որը մահացել է 1985 թվականին։ Օլեգը ռուս դերասան, գրող, պրոդյուսեր և ռեժիսոր Ալեքսանդր Ստրիժենովի հայրն է։

Մրցանակներ 
1960 թվականին նկարահանված «Ղառի թագուհին» ֆիլմում իր դերակատարման համար արժանացել է Պուշկինի ոսկե մեդալի և ճանաչվել Իրինա Արխիպովա հիմնադրամի մյուզիքլի ոսկե մեդալի դափնեկիր։ 1970 թվականին ընտրվել է տարվա լավագույն դերասան՝ «Անդատապարտելին» ֆիլմում օդաչու Եգորովի դերակատարման  համար։ 1988 թվականին ճանաչվել է ԽՍՀՄ ժողովրդական արտիստ։

Արժանացել է նաև՝
 «1941-1945 թվականների Մեծ Հայրենական պատերազմի ընթացքում կատարած բարեխիղճ աշխատանքի համար» մեդալի (1945)
 «Հայրենիքին մատուցած ծառայության համար» պատվոնշանի
 2 կարգի մեդալի (19 հոկտեմբերի, 2004)՝ Կինոյի բնագավառում ակնառու նվաճումների և երկար տարիների ստեղծագործական գործունեության համար
 3 կարգի մեդալի (30 հուլիսի, 1999)՝ ազգային կինոյի զարգացման գործում ունեցած նշանակալի ավանդի համար
 ՌՍՖՍՀ վաստակավոր արտիստի կոչման (1964)
ՌԽՖՍՀ ժողովրդական արտիստի կոչման (1969)

Ֆիլմերի ընտրանի
Մարզական պատիվ (1951)
 Բոռը (1955)
Քառասունմեկերորդը (1956)
 Մեքսիկացին (1956)
Ճանապարհորդություն երեք ծովերից այն կողմ (1957)
 Կյանքը քո ձեռքերում (1958)
 Կապիտանի դուստրը (1958)
 Սպիտակ գիշերներ
 Ղառի թագուհին (1960)
 Հյուսիսային պատմություն (1960)
 Լավատեսական ողբերգւթյուն (1963)
 Երրորդ երիտասարդությունը (1965)
 Նրա անունը Ռոբերտ է (1967)
 Անդատապարտելին (1969)
 Երջանկության գերող աստղը (1975)

Արտաքին հղումներ
 
“Oleg Strizhenov. Love of all life. " Documentary

Ծանոթագրություններ

 
1929 ծնունդներ
Ապրող անձինք
ԽՍՀՄ ժողովրդական արտիստներ
ՌԽՖՍՀ վաստակավոր արտիստներ
ՌԽՖՍՀ ժողովրդական արտիստներ
Բորիս Շչուկինի անվան թատերական ինստիտուտի շրջանավարտներ
«Ոսկե արծիվ» մրցանակի դափնեկիրներ
Խորհրդային կինոռեժիսորներ
Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ
«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Մոսկվայի 850-ամյակի հուշամեդալով պարգևատրվածներ